Nürensdorf
Nüereschtoorf (amtlich Nürensdorf) isch e politischi Gmäind im Bezirk Büüli im Kanton Züri, Schwiiz.

Geografi 
Nüereschtoorf isch es Huusedoorff am südweschtliche Hang vom Plateau vo Brütte. Zue de Gmäind ghööred d Ortstäil Nüereschtoorf, Birchwiil (Birchwil), Bräiti (Breite) und Oberwiil (Oberwil), d Wiiler Hakeb (Hakab), Bräitiloo (Breitenloo), Chliihuus (Kleinhaus). S Piet vo de Gmäind umfasst 46,7 % landwirtschaftlichi Flèchi, 31,3 % Wald, 16,7 % Sidligsflechi und 5,3 % Vercheersflechi. Naachbergmäinde sind Baserschtoorf, Chloote, Oberämbri, Brütte und Lindau.

Gschicht 
Nüereschtoorf isch zum eschte Mal gnamset worde um 1150 als Noelistorf (1277 Nueristorf), Birchwiul um 1155 als Byrchenwilare. Bis 1931 isch au Baltischwiil (Baltenswil), wo hüt zue Baserschtoorf ghöört, Täil vo de Gmäind Nüereschtoorf gsii.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 14,1 % (Stand 2011).

Religion 
43,3% vo de Iiwooner sind evangelisch-reformiert, 25,6% sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 6,0 %, CVP 3,6 %, EDU 3,4 %, EVP 3,6 %, FDP 13,2 %. GLP 10,1 %, GP 6,0 %, SP 12,1 %, SVP 40,8 %, Suschtigi 1,1 %.

Gmäindspresidänt isch de Franz Brunner (Stand 2012).

Wirtschaft 
D Arbetslosigkäit isch im Jaar 2010 bi 2,5 % gläge.

Tieläkt 
De züritüütsch Tieläkt vo Nüereschtoorf ghört zue de Oberländer Mundarte.

Literatur 
 Hermann Fietz: Die Kunstdenkmäler des Kantons Zürich, Band II: Die Bezirke Bülach, Dielsdorf, Hinwil, Horgen und Meilen. (= Kunstdenkmäler der Schweiz. Band 15). Hrsg. von der Gesellschaft für Schweizerische Kunstgeschichte GSK. Bern 1943.

Weblink 

 www.nuerensdorf.ch
 www.birchwil.ch

Fuessnote 

Ort (Kanton Züri)